ณ บีไฮฟ์ชั้นสองหลืบในสุด ยังมีร้านอาหารญี่ปุ่นบรรยากาศดีอยู่หนึ่งร้าน เป็นร้านที่เหมาะกับผู้รักความสงบ (หรือตอนที่เราไปไม่มีลูกค้า?) ที่นั่งมีหลากหลายทั้งเก้าอี้หน้าเค้าท์เตอร์ ที่นั่งชิวๆสวีทๆ หรือโต๊ะแบบธรรมดาก็เลือกเอาตามสบายได้เลย
พอดีเป็นคนไม่ชอบกินปลาดิบ แต่เพื่อนที่ไปด้วยกันบอกว่าแซลมอนซาชิมิเริ่ดมาก เอ้า เริ่ดก็เริ่ด! 
ที่ร้านมีโรลให้เลือกหลากหลายมาก สั่งเลคชอร์ไดรฟ์มาที่นึง (450 บาท) รสชาติใช้ได้ แต่ว่าโรลเล็กนิดนึง ไม่เต็มปากเต็มคำเลยอ่ะ แถมแป้งกรอบที่โรยมาก็ไม่ค่อยกรอบเท่าไหร่ ออกเหนียวๆนิดนึง สลัดปลาเงินทอดก็เช่นกัน ปลาเงินทอดได้เหนียวบ้างกรอบบ้าง เวลาคีบต้องลุ้นนิดนึงว่ามันจะกรอบม้ายยย โดยรวมถือว่าวัตถุดิบสดดีแต่กรรมวิธีการปรุงอาจจะต้องปรับเล็กน้อยเนอะ
ที่ร้านน่าจะมีโปรโมชั่นเรื่อยๆ อย่างวันที่ไปคลาสสิคโรลลดราคา 20% นะจ๊ะ